Uutisissa: Itä-Afrikan nälänhätä.
Nälkäkuolema uhkaa 22:ta miljoonaa ihmistä.
Suurin hätä on lasten puolesta.
Yksi maailman vanhimmista kristityistä maista -
on musliminaapurinsa hyökkäyksen kohteena.
Sota Ukrainassa on voimistamassa ikivanhaa konfliktia Euraasiassa.
Hänen poikansa murhattiin koko maailman silmien edessä.
Usko auttoi selviytymään surusta ja antoi voiman antaa anteeksi.
KRISTILLISEN MAAILMAN UUTISET
Hei ja tervetuloa uutisten pariin. Olen George Thomas.
Afrikan sarvessa joka 48. sekunti joku kuolee nälkään.
Maanosaa vaivaa nyt pahin nälänhätä yli 40 vuoteen.
Uhreista monet ovat lapsia.
Syynä ovat peräkkäiset kuivat kaudet, korona ja Ukrainan sodan seuraukset.
Seuraavassa ensikäden raportti pahenevasta kriisistä.
Fadumo Abdi Aliyow on juuri haudannut kaksi poikaansa -
Mogadishun liepeillä Somaliassa.
Hän laskee haudalle piikikkään oksan suojellakseen ruumiita villieläimiltä.
Molemmat pojat kuolivat nälkään.
Halusin kuolla ennen heitä, jotta he voisivat haudata minut.
Somalia ja sen naapurit Afrikan sarvessa, Etiopia ja Kenia, -
kärsivät ennennäkemättömästä kuivuudesta.
Neljänä sadekautena ei ole satanutkaan.
Kuivuus Afrikan sarvessa on pahin yli 40 vuoteen.
Afrikan sarvessa keskimäärin joka 48. sekunti joku kuolee nälkään.
Kuivuuden vuoksi monet lähteet ja kaivot ovat kuivuneet.
Menetettyjen satojen myötä noin 22:ta miljoonaa ihmistä uhkaa nälänhätä, -
arvioi YK. Heistä monet ovat kotitarveviljelijöitä.
Ihmiset joutuvat pakenemaan löytääkseen ruokaa ja selviytyäkseen.
Se tarkoittaa vaarallista matkaa jo valmiiksi marginalisoiduille ihmisille.
Monet karjataloudesta elävät -
ovat menettäneet valtavasti karjaa.
Pohjois-Keniassa on kuollut 1,5 miljoonaa eläintä -
ja Etelä-Etiopiassa yli 2 miljoonaa. Somaliassa on lakattu jo laskemasta.
Pelkästään Somaliassa noin 8 miljoonaa eli puolet väestöstä -
kärsii vakavasta aliravitsemuksesta.
Lapsista kolmasosaa uhkaa krooninen aliravitsemus.
Minua on syvästi järkyttänyt näiden kolmen päivän ajan -
se tuskan ja kärsimyksen määrä, jota monet somalit kokevat.
Nälänhätä kolkuttelee ovella.
Anne Kasombo johtaa CBN:n toimitusta Keniassa.
Yhdessä Operaatio Siunauksen kanssa toimitus on jakanut ruokaa -
ja muuta avustusta sinne, missä hätä on suurin.
Tilanne on erittäin vakava joissakin yhteisöissä, -
etenkin kuivilla alueilla, -
joilla on vaikeaa tuottaa ruokaa, vaikka sataisi.
Taustalla on neljä peräkkäistä kuivaa kautta -
ja koronapandemian vaikutukset Afrikan maiden talouteen.
Kaiken kukkuraksi tilannetta on pahentanut -
Venäjän ja Ukrainan konflikti Euroopassa.
Ennen sotaa Somalia toi vehnästään 90 prosenttia Venäjältä ja Ukrainasta, -
Etiopia 42 prosenttia. Kenia tuo Venäjältä ja Ukrainasta -
myös öljyä, rautaa, terästä ja lannoitteita -
sekä vehnästään 44 prosenttia.
Kun sota alkoi, tuonti tyrehtyi.
Hinnat ovat lähes kauttaaltaan nousseet pilviin.
Etenkin ruoan mutta myös polttoaineen hinta on karannut.
Polttoaineen kallistuminen nostaa tuotantokustannuksia.
Tutkimuksen mukaan yhä useampi kenialainen turvautuu säästöihin -
tai lainaan selvitäkseen kustannusnoususta.
Ongelmia ovat kasanneet korona, inflaatio, kuivuus ja Ukrainan sota.
Kun jokin tilanne kohenee, tulee uusi ongelma.
Elokuun lopussa Afrikan sarveen saapui ensimmäinen laiva Ukrainasta -
mukanaan noin 2 300 tonnia vehnää.
Se riittää 1,5 miljoonalle kuukaudeksi.
Asiantuntijoiden mukaan se on pisara meressä -
miljoonia ihmisiä Afrikan sarvessa uhkaavan kriisin rinnalla.
Tulossa: ikivanha konflikti vyöryy takaisin.
Yksi maailman vanhimpia kristittyjä maita on hyökkäyksen kohteena.
Se on yleisimmin muistiin painettu Psalmi.
Opin sen lapsena pyhäkoulussa.
Herra on minun paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Kannamme usein taakkaa menneisyydestä.
Se vaikuttaa elämässämme kaikkeen ja kaikkiin.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi.
Jumalan anteeksianto muuttaa elämän.
Soita meille.
Hei taas. Ukraina eteni tällä viikolla hämmästyttävästi tunkeilijoita vastaan.
Tuhannet venäläissotilaat vetäytyivät -
ja jättivät taakseen aseita ja ammuksia.
Presidentti Zelenskyi vieraili vapautetussa Izjumissa -
ja katseli, kuinka kaupungissa liehuvat taas Ukrainan liput.
Ukraina valtasi takaisin laajoja alueita, vapautti useita kaupunkeja -
ja yli 150 000 ihmistä sekä löysi todisteita uusista julmuuksista.
Ukrainan sodalla on laajalle ulottuvia seurauksia.
Venäjän hiipuva vaikutus johtaa väkivaltaisuuksiin -
entisissä neuvostotasavalloissa, kuten Armeniassa, -
joka on maailman vanhimpia kristittyjä maita. Chuck Holton jatkaa.
Keskiyön tunteina 13. syyskuuta -
Azerbaidžan iski voimalla naapurimaahansa Armeniaan.
Se on osa pitkää konfliktia muslimienemmistöisen Azerbaidžanin -
ja maailman vanhimmaksi kristityksi maaksi julistautuneen Armenian välillä.
Tässä puhuu kuitenkin raha. Isku on pahin sitten vuoden 2020, -
kun azerijoukot tunkeutuivat Artsakhiin -
ja valtasivat maat, joilla armenialaiset olivat asuneet Nooan päivistä asti.
CBN todisti, miten vähän azerijoukot piittasivat siviileistä.
Tähän autoon osui sirpalepommi.
Nämä pienet reiät ovat syntyneet sirpaleista, -
joita näistä pommeista sinkoaa.
Niitä ei ole tarkoitettu siviilialueille vaan taistelukentälle.
Sama näyttää jatkuvan nyt.
Useita siviilejä on haavoittunut.
Kohteina ei ollut ainoastaan sotilaskohteita, -
vaan iskuja tehtiin myös kyliin ja kaupunkeihin.
Koteja ja julkisia rakennuksia on vaurioitunut.
Kohteina oli sotilas- ja siviili-infra.
Azerit eivät iske nyt mihinkään saarekkeeseen -
vaan suoraan Armeniaan. Tavoitteet kytkeytyvät Ukrainan sotaan.
Ukrainasta tulevat kuvat järkyttävät ihmisiä täällä Armeniassa, -
mutta Armenian on vaikea tuomita Venäjää, -
koska venäläiset ovat ainoita, jotka suojelevat heitä Azerbaidžanilta.
Se on erittäin huolestuttavaa, -
sillä azerit hyökkäävät suvereenia Armenian aluetta vastaan -
ja kiihdyttävät tilannetta ja väkivaltaisuuksia -
pahemmaksi kuin koskaan. Vaarallinen tilanne.
Azerit haluavat alueen, koska näin he saisivat maayhteyden -
Nahitševanin autonomiseen tasavaltaan ja Turkkiin -
ja pystyisivät vetämään öljyputken.
Lännen johtajat ovat keskustelleet Azerbaidžanin presidentin kanssa -
öljyn tuonnin lisäämisestä venäläisen öljyn tilalle.
Se on saattanut rohkaista azereja.
Tässä on kyse rahasta ja aluevaltauksista, -
sillä sinne iso osa iskuista kohdistuu.
USA ei toistaiseksi ole tuominnut iskuja.
Se kehottaa molempia neuvottelupöytään.
Konfliktia ei voi ratkaista sotilaallisesti. Vaadimme malttia.
Rohkaisemme maita käynnistämään suoran vuoropuhelun -
diplomaattisia ja sotilaallisia kanavia pitkin -
ja sitoutumaan diplomatiaan konfliktin ratkaisemiseksi.
Venäjä valvoo vuoden 2020 aselepoa. Koska sen huomio on Ukrainassa, -
se ei välttämättä kykene estämään väkivaltaisuuksia.
Myös Iran on siirtänyt joukkojaan rajalle.
Se on sanonut, ettei se hyväksy muutoksia Armenian rajoihin.
Azerbaidžan etsii väylää viedä öljyään länteen, -
mutta monet kristityt näkevät syvemmän merkityksen.
Tämä on nähdäkseni hengellinen taistelu, -
joka on lietsottu heitä vastaan. Rukoilkaa heille voimaa ja uskoa.
Rukoilkaa, että evankeliumi etenee niin Armeniassa -
kuin hyökkääjämaissakin, sillä rauha on mahdollinen vain Kristuksessa.
Meillä on yhteys Chuck Holtoniin. Mitä vihanpidon taustalla oikein on?
Erikoista kyllä, juuret juontuvat Neuvostoliittoon.
Stalinin aikaan armenialaiset olivat hyvin yhtenäinen ryhmä sillä alueella.
Stalin halusi heikentää heitä. Hän siirsi alueelle muslimeja.
Ja niin Azerbaidžan perustettiin vuonna 1917.
Sen oli lähtökohtaisestikin tarkoitus olla konfliktialue.
Kun Neuvostoliitto romahti 1990-luvulla, konflikti yltyi sodaksi.
Armenialaiset valtasivat alueen, joka oli kuulunut armenialaisille -
käytännössä Nooan ajasta asti.
Se oli heillä vuoteen 2020 asti.
Azerbaidžan on rikastunut öljyllä ja käyttänyt rahat armeijaansa.
Näin se pystyi valtaamaan alueen Vuoristo-Karabahissa vuonna 2020.
Nyt Azerbaidžan hyökkää varsinaisen Armenian alueelle.
Se on suuri huoli Armenian 3 miljoonalle asukkaalle.
Venäjällä on siellä rauhanturvaajia. Mitä he tekevät?
Venäjä pakotti maat aselepoon vuonna 2020.
Venäjä oli käytännössä Armenian ainoa ystävä.
Armeniassa ei ole öljyä, jota se voisi viedä, -
mutta Armenian maa-alue Venäjän ja Iranin välissä on tärkeä.
Venäjä lähetti 2 000 rauhanturvaajaa valvomaan aselepoa.
Toistaiseksi se ei ole onnistunut.
Taisteluja on ollut vuoden 2020 jälkeenkin.
Nyt Azerbaidžan haluaa maayhteyden voidakseen viedä öljyä.
Armenialaiset ovat aika pettyneitä lännen veljeilyyn azerien kanssa, -
koska länsi tuomitsee Venäjän hyökkäyksen Ukrainaan -
mutta ei sano nyt mitään, kun Azerbaidžan hyökkää Armeniaan.
Chuck, kiitos, että tulit lähetykseen.
Tulossa: Äidin usko käsittämättömän painajaisen edessä.
Siitä lisää hetken kuluttua. Pysy kanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
CBN:n uusi opetus "The Lord Is My Shepherd: A Psalm of David".
Audio-opetus Gordon Robertsonilta.
Se on lohdutuksen ja rohkaisun Psalmi kaikille kristityille kaikkina aikoina.
Siinä varmuudessa voit levätä. Se ohjaa sinua elämässäsi.
Saat "The Lord Is My Shepherd: A Psalm of David" -opetuksen, -
kun rekisteröidyt kumppaniksemme.
Hei taas. On kulunut kahdeksan vuotta siitä, -
kun Isis-terroristit mestasivat amerikkalaisjournalisti James Foleyn.
CBN:n Gabe LaMonica jututti hänen äitiään Dianea, -
joka kertoo saaneensa uskosta voimaa kestää -
ja kohdata pojan tappajista yhden kasvokkain.
Tässä on James Wright Foley.
Kun pojan raaka mestaus oli näkynyt ruuduilla ympäri maailman, -
Foleyn perhe puhui kotinsa edustalla medialle vuonna 2014.
Tiedämme, että Jimmy on viimein vapaa.
Tiedämme, että hän on Jumalan kämmenellä.
Tiedämme, että hän teki työtä Jumalalle.
Tiedämme, että hän on taivaassa.
Foleyiden usko puski esiin spontaanissa esiintymisessä.
Aina kun aloimme menettää toivoa näinä kahtena vuonna, -
me ajattelimme Jimiä.
Ajattelimme Jimiä ja hänen rohkeuttaan, -
kuinka kaiken kärsimyksensä keskelläkin hän auttoi muita vankeja.
Sellissä hänen kanssaan oli kaksi nuorempaa henkilöä.
Silloin tällöin hän vain piti heitä sylissään, meille on kerrottu.
James Foleyn into kertoa tarinoita johti sieppaukseen vuonna 2011.
Diktaattori Gaddafille uskolliset joukot pitivät häntä vankina 44 päivän ajan.
Muistan, että minua kuvattiin kännykällä, -
päätäni, joka oli veressä kaikista niistä lyönneistä.
Kuvia otettiin lähietäisyydeltä. Tuumin: "Näin löydetään kaikki ne kuvat, -
jotka todistavat sotarikoksista." Tajusin: "Nyt se olen minä."
Vajaa kaksi vuotta myöhemmin Foley oli raportoimassa Syyrian sodasta.
Siellä Isis-terroristit sieppasivat ja myöhemmin mestasivat hänet.
Ensimmäinen uhri on totuus.
Nyt, lähes vuosikymmen pojan kuoleman jälkeen -
Diane Foleyta kannattelee usko.
Minua on siunattu erityisesti uskolla, joka on antanut toivon -
ja voiman kestää ja tietää, että Jim on paremmassa paikassa.
Sen kautta hän näkee poikansa tappajat.
Jimmyä ei asettanut siihen tilanteeseen Herra, -
vaan ihmiset.
Me ihmiset pystymme hyvin julmiin asioihin.
Emme me lännessä tai länsimaat ole puhtoisia.
Olemme itsekin tehneet pahoja asioita 9/11:n jälkeen -
Abu Ghraibissa ja Guantanamossa. Meilläkin on syytä hävetä.
Hän on jopa tavannut miehistä yhden kasvokkain.
Olen tavannut hänet kolmesti. Se auttoi.
Se auttoi Alexandaa ja minua.
Tiedän, että Jim olisi tavannut hänet.
Hän ei olisi halunnut minun pelkäävän häntä.
Hän olisi halunnut minun kertovan hänelle, millainen Jim oli.
Jos oikeasti kokee olevansa kristitty, -
pitää pystyä puhumaan toinen toiselle -
ja toivottavasti antamaan aikanaan anteeksi.
Ainakin 67 amerikkalaista on vankina ulkomailla, arvioi Foleyn säätiö.
He eivät vieläkään ole ykkösasia.
Foley uskoo, että Jamesin eteen olisi voitu tehdä enemmän -
ja enemmän pitäisi tehdä muiden eteen nyt.
Gabe LaMonica, CBN News.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Se on Psalmien eniten mieleen painettu katkelma.
Opin sen lapsena pyhäkoulussa.
Herra on minun paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lataa CBN News -sovellus. Uutisia kristillisestä näkökulmasta -
kotona tai liikkeellä.
Kaikki uutiset samasta paikasta.
Uutishälytyksiä. Rukoustavoitteita. Rukousta uutistapahtumien puolesta.
Lue pääuutiset ja katso CBN News -kanavaa suorana.
CBN News. Koska totuudella on väliä.
Lataa sovellus osoitteesta cbnnewsapp.com.
Hei taas. Yli sata juutalaisorpoa ja muuta henkilöä -
pakeni Ukrainan sotaa puoli vuotta sitten Israeliin väliaikaiseen kotiin.
Kuten CBN:n Lähi-idän-toimittaja Julie Stahl kertoo, -
paluu on epävarma, joten elämää jatketaan Israelissa.
Rabbi vaimoineen johdatti orpoja, muita lapsia ja henkilökuntaa -
Ukrainasta Jerusalemin lähelle.
Kyltissä takanani lukee: "Baruch habaim", "tervetuloa" hepreaksi.
Ukrainalaispakolaiset ovat tunteneet olonsa tervetulleeksi Nes Harimissa.
Tämä on ollut mitä ihanin puoli vuotta.
Emme tienneet, että näin lämmintä vastaanottoa on olemassakaan.
Ihmiset avasivat meille sydämensä ja sylinsä -
ja auttoivat meitä miten ikinä vain pystyivät.
Se oli ihmeellistä. Tunsimme sen. Se oli todella sydäntä lämmittävää.
Rabbi Shlomo Wilhelm ja vaimo Esther johtivat ennen pakenemistaan -
juutalaisyhteisöä Žytomyrissa 27 vuotta.
Nyt ryhmä lähtee Nes Harimista rannikkokaupunki Askeloniin, -
jossa he viettävät ainakin vuoden.
Tämä on pitkälti siirtymävaihe.
Tiesimme koko ajan, ettemme voi olla täällä ikuisesti.
Totuimme elämään täällä, ja nyt meidän pitää valmistautua lähtemään.
Hyvä ja paha eivät ole ristiriidassa. Kaiken hyvänkin myötä tulee vaikeus.
Koko elämä on haastetta. Täytyy mennä eteenpäin.
Kaikki uusi on kuin siemen.
Ennen kuin puu alkaa kasvaa, siemen kuolee, ja sitten puu alkaa kasvaa.
CBN News tapasi ryhmän pian sen Israeliin saapumisen jälkeen.
Silloin vietettiin purimia pelastumisen kunniaksi Esterin kirjan pohjalta.
Olimme paikalla, kun opettaja oli yllätysvierailulla Ukrainasta, -
ja nyt läksiäisissä.
Nes Harimin koulun johtaja Gili Maimon ystävystyi lasten kanssa.
Tämä oli hyvin erityinen projekti. Sen toteuttivat KKL ja israelilaiset.
Ryhmää tulee ikävä. Toivomme heille menestystä.
Iryna Kabakovalla on kaksijakoiset tunteet.
Olen vähän surullinen, koska olemme lähdössä täältä.
Silti olen iloinen ja hyvällä mielellä. Olen täällä lasteni takia.
Toivon, että heillä on täällä hyvä tulevaisuus.
Nes Harim on Keren Kajemet LeIsrael (KKL) -järjestön leirikeskus.
Nuorisoryhmät ja muut käyvät siellä vaeltamassa ja nauttimassa luonnosta.
KKL on kaikkien juutalaisten oma järjestö.
Kaikilla juutalaisilla Israelissa ja diasporassa on osuus KKL:ssä.
Oli luonnollista auttaa Ukrainan juutalaisia.
Johtaja Ben Ami kertoo, -
että KKL jakaa avustusta juutalaisille Ukrainassa.
Oli etuoikeus täyttää KKL:n tavoitteista yksi.
Se oli jännittävää ja humaania. Se osoitti, miten tärkeä KKL on -
Israelille ja maailman juutalaisille.
Julie Stahl, Nes Harim, Israel.
Kiitos, Julie. Päätämme kuviin Lontoosta.
Tuhannet jonottivat jättääkseen jäähyväiset Elisabet II:lle.
Westminster Hall oli avoinna ympäri vuorokauden.
Jono oli ajoittain jopa 8 kilometriä. Osa odotti arkulle pääsyä 4 tuntia.
Kansan myötäeläminen kosketti kuningas Charles II:ta -
ja kuninkaallista perhettä. He kiittivät lämpimästi tuesta.
Tässä kaikki tältä viikolta.
Koko CBN:n väen puolesta toivomme hyvää loppuviikkoa -
ja viikonloppua. Näkemiin ja Jumalan siunausta.
Suomennos: Marianne Tenetz